
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/24-003/486
URBROJ: 251-13-11-16/003-24-3
Zagreb, 28. veljače 2024.
Z A P I S N I K

sa 35. sjednice Vijeća Mjesnog odbora „Dr. Ante Starčević“, održane 28. veljače 2024. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 34. sjednice. Vijeće JEDNOGLASNO prihvaća Zapisnik sa 34. sjednice. 

Predsjednik predlaže
D n e v n i   r e d

     1. Aktualna problematika 
     2. Pitanja, prijedlozi i obavijesti
     
koji je JEDNOGLASNO prihvaćen.


Ad. 1 Aktualna problematika

Predsjednik ističe da su ispred sjedišta Mjesnog odbora postavljeni stolovi za stolni tenis, vježbalište i park za djecu, između drveća. Problem jest što nema rasvjete, popriličan je mrak, pa se u večernjim satima okuplja mladež, te se konzumira alkohol i tko zna što još. Problem je što se i na igralištu i na vježbalištu uništava inventar, a do toga sigurno ne bi došlo ili bi bilo manje učestalije, da je postavljena rasvjeta. Također bi se sva tri objekta mogla koristiti i u večernjim satima, pogotovo u ljetnim mjesecima. 
Članovi Vijeća skreću pažnju da se po završetku radova nije do kraja uredio prostor za parkiranje automobila uz Hanamanovu ulicu 20-30, gdje su samo postavljene klamerice na livadu, a dio između njih i prometnice ostao je zemljan, te se parkiranjem u ovim mjesecima stvaraju neravnine i udubine, uništava se površina.
Također cijelo gradilište nije počišćeno od otpadnog materijala, te je ostao i kontejner, čemu je god služio.



Ad. 2 Pitanja, prijedlozi i obavijesti

Članovi Vijeća raspravljali su i o Danu Mjesnog odbora te će se u narednim sjednicama argumentirano pokušati odrediti taj datum.
Termin naredne sjednice odredit će se naknadno.


Sjednica Vijeća završila je u 19.45 sati.



                                                                                                                PREDSJEDNIK VIJEĆA
                                                                                                                     MJESNOG ODBORA
                                                                                                                 „DR. ANTE STARČEVIĆ“
ZABILJEŽILA
[bookmark: _GoBack]                                                                                                                       Mislav Zlatarić, v. r.
Maja Ogrizek

